Europos politinė bendrija
Europos politinė bendrija (EPB; angl. European Political Community, EPC) – Europos šalių forumas politikos koordinavimui, įkurta po 2022 m. Rusijos invazijos į Ukrainą. Idėjos sumanytojas Emmanuel Macron. Bendrijai priklauso 47 šalys narės: beveik visos dalinai arba visiškai geografiškai Europai priskiriamos šalys, išskyrus Vatikaną. Kazachstanas, Rusija ir Baltarusija į bendriją nebuvo pakviestos. Pirmasis forumas buvo surengtas Prahoje, Čekijoje, 2022 m. spalio 6 d. ES atsovai mano, kad ši struktūra galėtų rengti viršūnių susitikimus bent du kartus per metus, o kaimyninių šalių užsienio reikalų ministrai reguliariai susitiktų su ES kolegomis.